Þann 10. desember taka Peter Handke og Olga Tokarczuk á móti bókmenntaverðlaunum Nóbels og það verður vonandi hátíðleg stund þótt nokkur fjöldi bókmenntaáhugamanna sé óánægður með að Handke hljóti verðlaunin . Meintar skoðanir hans eru ekki sérlega geðfelldar . Handke sjálfur fagnaði 77 ára afmælisdegi sínum þann 6. desember með því að halda blaðamannafund í Stokkhólmi en bæði Olga og Peter komu snemma til Stokkhólms til að undirbúa hátíðarhöldin . Peter Handke hefur hingað til aðeins veitt örfá viðtöl eftir að tilkynnt var að hann væri hinn nýi handhafi Nóbelsverðlaunanna . Klukkan eitt á staðartíma stillti hann sér sem sagt upp í Börshuset í höfuðstað Svíþjóðar fyrir framan meira en 100 alþjóðlega blaðamenn til að svara spurningum þeirra . Ekki leið langgur tími þar til spurningarnar fóru að snúast um stríðið í Júgóslavíu . Þær spurnignar voru fljótafgreiddar : „ Ég hef engar skoðanir á stríðinu í Júgóslavíu . Ég hef engar skoðanir . Ég hef áhuga á bókmenntum ekki skoðunum . “ Þetta svar fékk þó ekki blaðamennina til að þagna og Handke varð æ pirraðri og vísaði til sendibréfs sem honum hafði fengið í pósti ; honum barst fyrir nokkru einhvers slags mótmælabréf eða merki um vanþóknun á að hann hefði hlotið hin eftirsóttu bókmenntaverðlaun . Ekki var ljóst hver sendandi bréfsins var ( óundirritað ) en í umslaginu var klósettpappír með „ kalífrafi “ úr mannasaur . „ Við ykkur sem hér leggið fram spurningar vil ég segja að ég kýs fremur að fá nafnlausa klósettpappírssendingu en þessar innantómu spurningar . “ Í mótmælaskyni við Nóbelsútnefningu Handkes hafa verið skipulögð samkomur víða um Stokkhólm á þriðjudaginn 10. desember þegar verðlaunin verða afhent